Hankelepingu projekt

**Ostu-müügileping**

**Valga Vallavalitsus**, registrikood 77000507, asukoht Puiestee 8, Valga linn, Valga vald, 68203 Valga maakond, mida esindab põhimääruse alusel vallavanem Monika Rogenbaum (edaspidi Ostja)

ja

\_\_, registrikood \_\_, asukoht \_\_, mida esindab\_\_(edaspidi Müüja)

keda nimetatakse edaspidi eraldi pool või pooled, sõlmisid alljärgneva müügilepingu (edaspidi leping):

**1. Lepingu ese**

1.1. Lepingu esemeks on …………. (edaspidi auto) ostmine vastavalt Müüja ………. pakkumusele ja hanke „ Sõiduauto ostmine Lüllemäe Põhikoolile“ dokumentidele.

1.2. Käesolevas lepingus kokkulepitud auto maksumus on kindlaks määratud Müüja pakkumuses toodud maksumusega.

1.3. Käesolevas lepingus kokkulepitud maht on kindlaks määratud lisas toodud tehnilises kirjelduses

1.4. Lepingu tõlgendamisel lähtuvad pooled VÕS §29 sätestatust.

**2. Lepingu dokumendid**

Lepingu dokumendid on leping koos kõikide lisadega, hankedokumendid koos tehnilise kirjeldusega ja pakkumus.

**3. Poolte kohustused**.

3.1. Müüja on kohustatud lepingu esemeks oleva auto ja selle valdamiseks, kasutamiseks ja käsutamiseks vajalikud dokumendid Ostjale üle andma hiljemalt 15.12.2022;

3.2. Müüja kinnitab, et käesoleva lepingu järgi tarnitavale autole ei ole kolmandatel isikutel mingeid õigusi, auto on tehniliselt korras ja sõidukorras, autol on kehtiv ülevaatus.

3.3. Ostja on kohustatud:

3.3.1. täitma kõiki lepingust tulenevaid kohustusi;

3.3.2. maksma tasu lepingus ettenähtud tähtajal ja korras.

3.4. Lepingu pooled peavad teineteisele teatama kohustuse täitmist takistavast asjaolust ja selle mõjust kohustuse täitmisele viivitamata pärast seda, kui ta sai takistavast asjaolust teada.

**4. Ostja ja Müüja esindajad**

4.1. Lepingujärgne Ostja esindaja on Valga vallahooldusteenistuse liiklus- ja teedespetsialist Toomas Klein, tel 502 1670, e-post. toomas.klein@valga.ee, kellel on õigus alla kirjutada auto üleandmise-vastuvõtmise aktile.

4.2. Lepingujärgne Müüja esindaja on …………………….tel………., e-post………., kes koostab ja kellel on õigus kirjutada alla auto üleandmise-vastuvõtmise aktile.

**5. Auto müümine ja üleandmine-vastuvõtmine**

5.1. Auto üleandmine toimub hiljemalt 15.12.2022.

5.2. Auto üleandmisel koostatakse üleandmise-vastuvõtmise akt, kus fikseeritakse auto vastavus lepingus sätestatud tingimustele.

5.3. Auto peab olema varustatud kõigi vajalike dokumentidega, hooldusraamatute ja eestikeelsete juhenditega.

5.4. Kui auto ei vasta lepingu punktides 1.1. ja 5.3 toodud kirjeldusele ja tingimustele, on Ostjal õigus keelduda vastuvõtmisest, nõuda auto asendamist. Müüja peab sel juhul asendama auto hiljemalt 5 (viie) tööpäeva jooksul omal kulul.

**6. Lepingu hind ja maksmine**

6.1. Käesoleva lepingu raames ostetava auto maksumuseks on .............................................. eurot ilma käibemaksuta, millele lisandub käibemaks 20%.

6.2. Auto eest tasumine toimub esitatud masinloetava arve ja auto üleandmise-vastuvõtmise akti alusel 14 päeva jooksul alates arve esitamisest.

6.3. Ettemaksu ei teostata.

**7. Vastutus**

7.1. Lepingu rikkumise eest vastutavad pooled vastavalt lepingule ja kehtivale õigusele.

7.2. Kohustuse rikkumine on vabandatav, kui pool rikkus kohustust vääramatu jõu tõttu.

7.3. Kui vääramatu jõu mõju on ajutine, on kohustuse rikkumine vabandatav üksnes aja vältele, mil vääramatu jõud kohustuse täitmist takistas.

7.4. Kui pool tekitab lepingu rikkumisega või mittekohase täitmisega teisele poolele kahju, on ta kohustatud selle hüvitama.

7.5. Pool võib lepingut rikkunud poolelt nõuda lisaks tekitatud kahju hüvitamisele ka leppetrahvi vastavalt võlaõigusseadusele.

**8. Konfidentsiaalsus**

8.1 Käesoleva lepingu sisu ei ole konfidentsiaalne, välja arvatud selle informatsiooni ulatuses, mille saladuses hoidmiseks on pool avaldanud õigustatud huvi.

8.2 Käesoleva lepinguga seonduva konfidentsiaalse informatsiooni avaldamine kolmandatele isikutele on lubatud vaid teise poole eelneval kirjalikul nõusolekul.

**9. Lepingu muutmine**

9.1 Kummalgi lepingu poolel pole õigust muuta lepingut teise poole nõusolekuta.

9.2 Igast lepingu muudatuse tegemise ettepanekust tuleb teisele poolele teatada kirjalikult.

9.3 Põhjuse tekkimisel, mis on vaadeldav õigustatud alusena lepingujärgsete kohustustele ajapikenduse taotlemisel, peab muudatusest huvitatud pool sellest koheselt kirjalikult informeerima teist poolt, tõestades viivituse mõju lepingule ja lepingu esemele.

9.4 Kummalgi lepingu poolel pole õigust taotleda lepingu muutmist põhjustel, mida on kaasa toonud tema enda tegevus oma lepingu järgsete kohustuste mittetäitmisel.

**10. Lepingu jõustumine, kehtimine ja terviklikkus**

10.1 Käesolev leping jõustub ja kõik sellest tulenevad õigused ning kohustused tekivad lepingu allakirjutamise hetkest ja leping kehtib kuni selle nõuetekohase täitmiseni.

10.2 Garantiide osas kehtib leping garantiiaegade lõpuni.

10.3 Leping kehtib ka poole õigusjärglase suhtes.

10.4 Lepingu täitmise käigus koostatud lisad jõustuvad nende allakirjutamise hetkest ja kehtivad kuni nendes märgitud tähtajani.

10.5 Käesoleva lepingu üksikute või enamiku kohustuste täitmine ei lõpeta käesoleva lepingu kehtivust.

**11. Lepingu lõpetamine**

11.1 Käesolev leping lõpeb:

11.1.1 selle nõuetekohase täitmisega;

11.1.2 lepingu lõpetamisega poolte kokkuleppel;

11.1.3 lepingust taganemisel lepingus või seaduses sätestatud alusel.

11.2 Käesoleva lepingu lõppemisel mistahes põhjusel, kohaldatakse ka pärast lepingu lõppemist neid lepingu sätteid, mis oma olemuse tõttu sätestavad poolte õigusi ja kohustusi pärast lepingu lõppemist.

**12. Vaidlused ja nende lahendamine**

12.1 Võimalikud esile kerkivad erimeelsused ja vaidlused lahendatakse läbirääkimiste teel.

12.2 Kokkuleppe mittesaavutamisel lahendatakse vaidlus Tartu Maakohtu Valga kohtumajas.

12.3 Lepingule kohaldatakse Eesti õigust.

**13. Eksemplarid ja lisad**

13.1 Käesolev Leping on koostatud ühes eksemplaris digitaalselt allkirjastatuna.

13.2 Leping allkirjastatakse digitaalallkirjaga, mis loetakse vastavalt tsiviilseadustiku üldosa seaduse § 80 võrdseks allkirjastamise kirjaliku vormiga. Lepingu sõlmimise kuupäevaks on hilisema allkirja andmise kuupäev.

/allkirjastatud digitaalselt/ /allkirjastatud digitaalselt/

Monika Rogenbaum

vallavanem